CELEX: 62014TN0031
Language: el
Date: 2014-01-07 00:00:00
Title: Υπόθεση T-31/14: Προσφυγή της 7ης Ιανουαρίου 2014 — Banco Popular Español κατά Επιτροπής

1.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 61/21
            
         Προσφυγή της 7ης Ιανουαρίου 2014 — Banco Popular Español κατά Επιτροπής
   (Υπόθεση T-31/14)
   2014/C 61/38
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα: Banco Popular Español, SA (Μαδρίτη, Ισπανία) (εκπρόσωποι: E. Navarro Varona, P. Vidal Martínez, J. López-Quiroga Teijero και G. Canalejo Lasarte, δικηγόροι)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την προσβαλλομένη απόφαση βάσει του άρθρου 263 ΣΛΕΕ, καθόσον κρίνει ότι υπάρχει κρατική ενίσχυση και διατάσσει την ανάκτησή της από τους επενδυτές·
            
         
               —
            
            
               επικουρικώς, να ακυρώσει τα άρθρα 1, 2, και 4, παράγραφος 1, της αποφάσεως, καθόσον χαρακτηρίζουν τους επενδυτές ως δικαιούχους οι οποίοι οφείλουν να επιστρέψουν την προβαλλόμενη ενίσχυση·
            
         
               —
            
            
               επικουρικώς, να κηρύξει ανίσχυρη τη διαταγή επιστροφής της ενισχύσεως προς τους επενδυτές του άρθρου 4, παράγραφος 1, in fine, λόγω παραβιάσεως των αρχών της ασφαλείας δικαίου και της δικαιολογημένης εμπιστοσύνης, καθόσον δεν μπορεί να διαταχθεί η ανάκτηση της ενισχύσεως σε ημερομηνία προγενέστερη της δημοσιεύσεως της αποφάσεως περί κινήσεως της διαδικασίας·
            
         
               —
            
            
               επικουρικώς, να ακυρώσει το άρθρο 2 της αποφάσεως και να διαπιστώσει ότι δεν συνάδει προς το δίκαιο η μεθοδολογία που χρησιμοποιήθηκε για τον καθορισμό του προβαλλομένου οικονομικού πλεονεκτήματος το οποίο πρέπει να επιστρέψουν οι επενδυτές·
            
         
               —
            
            
               να διαπιστώσει τη μη ύπαρξη ή, εναλλακτικώς, να ακυρώσει εν μέρει το άρθρο 4, παράγραφος 1, της αποφάσεως, σχετικά με την απαγόρευση «μετακυλίσεως του βάρους επιστροφής της ενισχύσεως σε άλλα πρόσωπα», καθόσον πρόκειται για απόφαση περί απαγορεύσεως ή προβαλλόμενης ακυρότητας των συμβατικών ρητρών περί επιστροφής της ενισχύσεως έναντι τρίτων σχετικά με τα ποσά που πρέπει να επιστρέψουν οι επενδυτές στο Ισπανικό Δημόσιο, και
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Η προσβαλλόμενη στην παρούσα διαφορά απόφαση είναι η ίδια με την προσβαλλόμενη απόφαση στην υπόθεση T-29/14, Taetel κατά Επιτροπής.
   Οι λόγοι ακυρώσεως και τα κύρια επιχειρήματα ταυτίζονται με τα προβληθέντα στην υπόθεση αυτή.